PMIndiaData/PMIndiaSum huggingface dataset:
প্রধানমন্ত্রীর পৌরহিত্যে কেন্দ্রীয় হিন্দি কমিটির ৩১-তম বৈঠক

প্রধানমন্ত্রী নরেন্দ্র মোদীর পৌরহিত্যে নতুন দিল্লীতে আজ কেন্দ্রীয় হিন্দি কমিটির ৩১তম বৈঠক অবস্হিত হয়। ঐ বৈঠকে প্রধানমন্ত্রী সৃজনশীল অথচ বাস্তবসম্মত পরামর্শ প্রদানের জন্য কমিটির সকল সদস্যকে অভিনন্দন জানান। শ্রী মোদী দৈনন্দিন কথাবার্তায় হিন্দি ভাষা ব্যবহারের প্রয়োজনীয়তার কথা বলেন। তিনি আরও বলেন, সরকারি কাজে জটিল প্রযুক্তিমূলক শব্দের পরিবর্তে সহজ-সরল হিন্দি শব্দ ব্যবহারের পরামশ দেন। এছাড়া সরকার ও সমাজে হিন্দি ব্যবহারে যে ফাঁক রয়েছে তা কমিয়ে আনারও প্রয়োজনীয়তা রয়েছে বলে প্রধানমন্ত্রী মন্তব্য করেন। শিক্ষামূলক প্রতিষ্ঠানগুলি এই অভিযানে সামিল হতে পারে বলে তিনি উল্লেখ করেন। শ্রী মোদী কথাপ্রসঙ্গে বলেন, হিন্দি সহ সকল ভারতীয় ভাষার মাধ্যমে বিশ্বের সব জায়গার সঙ্গে সংযোগ রাখা সম্ভব। বিশ্বের প্রাচীনতম ভারতীয় ভাষা তামিল নিয়ে গর্ব করা যায় বলেও তিনি মন্তব্য করেন। দেশের সমস্ত ভাষাই হিন্দিকে সমৃদ্ধ করতে পারে। এই প্রসঙ্গে প্রধানমন্ত্রী সরকারের ‘এক ভারত শ্রেষ্ঠ ভারত’ উদ্যোগের কথা জানান। বৈঠকে উপস্হিত ছিলেন কেন্দ্রীয় স্বরাষ্ট্রমন্ত্রী শ্রী রাজনাথ সিং। রাজভাষা বিভাগের সচিব বিভিন্ন ক্ষেত্রে কতটা প্রগতি হয়েছে তার খতিয়ান দেন বৈঠকে। আজকের বৈঠকে প্রধানমন্ত্রী কেন্দ্রীয় হিন্দি অধিকার প্রকাশিত পুস্তিকা ‘গুজরাটী- হিন্দি ভান্ডারে’র আনুষ্ঠানিক প্রকাশ করেন। স্বরাষ্ট্রমন্ত্রী ছাড়াও বৈঠকে উপস্হিত ছিলেন অরুণাচলপ্রদেশ, হিমাচলপ্রদেশ ও গুজরাটের মুখ্যমন্ত্রী এবং কমিটির অন্যান্য সদস্যরা। /
অগ্নি৫-এর পরীক্ষা সফল হওয়ায় বিজ্ঞানীদের অভিনন্দন জানালেন প্রধানমন্ত্রী

অগ্নি ৫-এর পরীক্ষা সফল হওয়ায় প্রতিরক্ষা গবেষণা ও উন্নয়ন সংস্থা ডিআরডিও এবং তার বিজ্ঞানীদেরঅভিনন্দন জানালেন প্রধানমন্ত্রী শ্রী নরেন্দ্র মোদী। তিনি তাঁর অভিনন্দন বার্তায় বলেছেন : “অগ্নি ৫-এরপরীক্ষা সফল হওয়ায় প্রত্যেক ভারতবাসী গর্বিত। এই ঘটনা আমাদের প্রতিরক্ষা প্রকৌশলকেযথেষ্ট শক্তিদান করবে। অগ্নি ৫-এর সফলপরীক্ষা ডিআরডিও এবং তার বিজ্ঞানীদের কঠোর পরিশ্রমেরই ফলশ্রুতি। আমি তাঁদেরঅভিনন্দন জানাই”।
ছত্তিশগড়ে সিআরপিএফ কর্মী নিহত হওয়ার ঘটনায় শোক ওদুঃখ প্রকাশ প্রধানমন্ত্রীর

ছত্তিশগড়ের সুকমায় সিআরপিএফ কর্মী নিহত হওয়ার ঘটনায় দুঃখ প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “সুকমায় সিআরপিএফকর্মী নিহত হওয়ার ঘটনায় আমি মর্মাহত। শহীদদের প্রতি জানাই আমার শ্রদ্ধা। তাঁদেরশোকসন্তপ্ত পরিবার-পরিজনকে জানাই আমার সমবেদনা। যাঁরা আহত হয়েছেন তাঁরা দ্রুতসুস্থ হয়ে উঠুন এই প্রার্থনা জানাই। সুকমার পরিস্থিতিসম্পর্কে আমি কথা বলেছি স্বরাষ্ট্র মন্ত্রী রাজনাথ সিং-জির সঙ্গে। পরিস্থিতি খতিয়েদেখতে তিনি সুকমা রওনা হচ্ছেন।” /
ভানুয়াতু-তে ঘূর্ণীঝড় বিধ্বস্তদের দুঃসময়ের ভাগিদার হলেন প্রধানমন্ত্রী

নয়াদিল্লি, ১৭ মার্চ, ২০১৫ প্রধানমন্ত্রী শ্রী নরেন্দ্র মোদী জানান যে, ভানুয়াতু-তে ঘূর্ণীঝড় প্যামে বিধ্বস্ত ব্যক্তিদের দুঃখ-কষ্ট তিনি উপলব্ধি করতে পারছেন। প্রধানমন্ত্রীর কথায় ভানুয়াতুতে ঘূর্ণীঝড় প্যামের ফলে যে ক্ষয়ক্ষতি হয়েছে, তা অত্যন্ত দুর্ভাগ্যজনক। তিনি আরও জানান, বিদেশ মন্ত্রক ভানুয়াতু-তে অবিলম্বে বিধ্বস্তদের আর্থিক সহায়তা প্রদান করবে। ভানুয়াতুর দুঃসময়ে ভারতীয়রা পাশে রয়েছে বলে তিনি আশ্বাস দেন।
প্রধানমন্ত্রী আগামীকাল উত্তর প্রদেশের ঝাঁসি সফর করবেন

রাজ্যে প্রতিরক্ষা করিডরের শিলান্যাস এবং ২৯৭ কিলোমিটার দীর্ঘ ঝাঁসি – খাইরার শাখার বিদ্যুতায়নের কাজের সূচনা করবেন পাহাড়ি বাঁধের আধুনিকীকরণ প্রকল্পের সূচনা এবং বুন্দেলখন্ডে জল সরবরাহ প্রকল্পের শিলান্যাস করবেন তিনি প্রধানমন্ত্রী শ্রী নরেন্দ্র মোদী আগামীকাল (১৫ ফেব্রুয়ারি) ঝাঁসি সফর করবেন। সেখানে তিনি একাধিক উন্নয়নমূলক প্রকল্পের উদ্বোধন বা শিলান্যাস করবেন। শ্রী মোদী উত্তর প্রদেশের ঝাঁসি-তে প্রতিরক্ষা করিডর গড়ে তোলার কাজের শিলান্যাস করবেন। প্রতিরক্ষা সাজ-সরঞ্জাম উৎপাদন ক্ষেত্রে দেশকে স্বনির্ভর করে তুলতে কেন্দ্রীয় সরকার দুটি প্রতিরক্ষা করিডর স্থাপনের সিদ্ধান্ত নিয়েছে। এরই অঙ্গ হিসাবে তামিলনাডু ও উত্তর প্রদেশে একটি করে করিডর গড়ে তোলা হচ্ছে। উত্তর প্রদেশে গড়ে তোলা প্রতিরক্ষা করিডরটির ৬টি নোডাল পয়েন্ট বা মূল সংযোগ স্থানের মধ্যে ঝাঁসি অন্যতম। উল্লেখ করা যেতে পারে, প্রধানমন্ত্রী গত বছরের ফেব্রুয়ারি মাসে উত্তর প্রদেশ বিনিয়োগকারী সম্মেলনে রাজ্যের বুন্দেলখন্ড অঞ্চলে এ ধরণের একটি প্রতিরক্ষা করিডর স্থাপনের কথা ঘোষণা করেছিলেন। এরপর, প্রধানমন্ত্রী ২৯৭ কিলোমিটার দীর্ঘ ঝাঁসি – খাইরার শাখায় বিদ্যুতায়নের কাজের সূচনা করবেন। এই শাখায় বিদ্যুতায়নের কাজ শেষ হলে ট্রেনের গতিবেগ বাড়বে, কার্বন নিঃসরণ কমবে এবং পরিবেশ সুরক্ষা বজায় রাখা যাবে। উত্তর প্রদেশের পশ্চিমাঞ্চলে নিরবচ্ছিন্ন বিদ্যুৎ সরবরাহের জন্য প্রধানমন্ত্রী পশ্চিম – উত্তর আন্তঃএলাকা বিদ্যুৎ পরিবহণ সুসংহতকরণ প্রকল্পে জাতির উদ্দেশে উৎসর্গ করবেন। ঝাঁসি জেলায় ধাসান নদীতে গড়ে ওঠা পাহাড়ি বাঁধের আধুনিকীকরণের কাজের সূচনা করবেন প্রধানমন্ত্রী। সকলের কাছে পরিশ্রুত পানীয় জল পৌঁছে দেওয়ার লক্ষ্যে সরকারের কর্মপরিকল্পনার অঙ্গ হিসাবে প্রধানমন্ত্রী বুন্দেলখন্ডের গ্রামীন এলাকায় পাইপ বাহিত জল সরবরাহেরও সূচনা করবেন। খরা প্রবণ বুন্দেলখন্ড অঞ্চল এই জল সরবরাহ প্রকল্পের ফলে ব্যাপক লাভবান হবে। এছাড়াও, প্রধানমন্ত্রী অম্রুত কর্মসূচির আওতায় ঝাঁসি শহরে পানীয় জল সরবরাহের দ্বিতীয় পর্যায়ের প্রকল্পের শিলান্যাস করবেন। শ্রী মোদী ঝাঁসিতে রেল কামরার রক্ষণা-বেক্ষণ সংক্রান্ত এক ওয়ার্কশপের শিলান্যাস করবেন। ওয়ার্কশপটি গড়ে উঠলে বুন্দেলখন্ড অঞ্চলে কর্মসংস্থানের সুযোগ সৃষ্টি হবে। এরপর, প্রধানমন্ত্রী ৪২৫ কিলোমিটার দীর্ঘ ঝাঁসি – মানিকপুর এবং ভীমসেন – খাইরার শাখার ডবল রেল লাইন স্থাপনের কাজের সূচনা করবেন। দ্বিতীয় রেল লাইন স্থাপনের কাজ শেষ হলে এই শাখায় ট্রেনের চলাচলে গতি আসবে এবং সমগ্র বুন্দেলখন্ড অঞ্চলের সার্বিক উন্নয়নে সহায়ক হবে। এর আগে, প্রধানমন্ত্রী বিদ্যালয়ের শিশুদের মধ্যে অন্ন বিতরণ কর্মসূচি উপলক্ষে বৃন্দাবন ও প্রবাসী ভারতীয় দিবস উপলক্ষে বারাণসী সফর করেছিলেন।
প্রধানমন্ত্রীবিভিন্ন উৎসব উপলক্ষে দেশবাসীকে শুভেচ্ছা জানিয়েছেন

প্রধানমন্ত্রীশ্রী নরেন্দ্র মোদী ভারতের বিভিন্ন প্রদেশে উদযাপিত উৎসব উপলক্ষে দেশবাসীকেশুভেচ্ছা জানিয়েছেন। “আজ ভারতেরমানুষ সারা দেশে বিভিন্ন ধরনের উৎসব উদযাপন করছেন। এইসব পবিত্র উৎসব উপলক্ষে আমিদেশের সমস্ত মানুষকে শুভেচ্ছা জানাই। মকর সংক্রান্তিউপলক্ষে শুভেচ্ছা জানাই। এই দিন যেন প্রত্যেক মানুষের জীবনে আনন্দ এবং সমৃদ্ধিনিয়ে আসে। মকরসংক্রান্তির শুভকামনা জানাই। এই উৎসবে যেন সবার জীবনে সমৃদ্ধি এবং আনন্দ আসুক। আমার তামিলভাষীবন্ধুদের জন্য আনন্দের পোঙ্গল উৎসবের শুভেচ্ছা রইল। என் தமிழ் நண்பர்கள்அனைவருக்கும் மகிழ்ச்சியான மற்றும்ஆசி நிறைந்த பொங்கல் வாழ்த்துகள் মাঘ বিহু উপলক্ষ্যে আমি অসমের সমস্তমানুষের প্রতি শুভেচ্ছা জানাই। মাঘবিহুৰ এই পৱিত্ৰক্ষণত , অসমবাসীলৈ মোৰ আন্তৰিক শুভেচ্ছা জনাইছো ৷ গুজরাটের মানুষকে উত্তরায়ন উৎসবউপলক্ষে আন্তরিক শুভেচ্ছা জানাই। આપ સૌને ઉતરાયણ પર્વ ની હાર્દિકશુભકામનાઓ! এইসব এবং অন্যান্য উৎসব যা সারা ভারতজুড়ে উদযাপিত হচ্ছে, তা আমাদের জীবনকে রঙিন এবং সুখী করে তুলুক। এই বৈচিত্র্যইভারতের সবচেয়ে বড় শক্তির জায়গা। এইসব উৎসবগুলি যেন আমাদের পরিশ্রমীকৃষকদের জীবনে পর্যাপ্ত সুখ ও সমৃদ্ধি নিয়ে আসে” – প্রধানমন্ত্রী তাঁর বার্তায় এইকথা বলেছেন। ……
জাতীয় নগর আবাসনতহবিল গড়ায় কেন্দ্রীয় মন্তিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয়মন্ত্রিসভার বৈঠকে আজ ৬০ হাজার কোটি টাকার জাতীয় নগর আবাসন তহবিল গড়ার প্রস্তাবেমঞ্জুরি দেওয়া হয়েছে। এই তহবিল কেন্দ্রীয় আবাসন ও নগর বিষয়ক মন্ত্রকের আওতাধীনস্বশাসিত সংস্হা নির্মাণ সামগ্রী ও প্রযুক্তি উন্নয়ন পর্ষদ (বিএমটিপিসি)-র কাছেথাকবে। মন্ত্রক এ পর্যন্ত প্রধানমন্ত্রী আবাস যোজনা (নগর)-এর আওতায় ৩৯.৪লক্ষ বাড়ি নির্মাণের প্রস্তাব অনুমোদন করেছে। রাজ্য ও কেন্দ্রশাসিত অঞ্চলগুলিথেকে ভালো সাড়া পাওয়া গেছে, আর প্রত্যেক মাসে গড়ে প্রায় ২-৩ লক্ষ বাড়ি তৈরির প্রস্তাবকেঅনুমোদন করা হয়েছে। এ পর্যন্ত ১৭ লক্ষের-ও বেশি বাড়ি তৈরির কাজ চলছে এবং প্রায় ৫লক্ষ বাড়ির কাজ শেষ হয়ে গেছে। ঋণযুক্ত ভর্তুকি প্রকল্পে (সিএলএসএস) যেখানেঅর্থনৈতিকভাবে দুর্বল / এলআইজি / এমআইজি সুবিধাভোগীদের জন্য প্রধানমন্ত্রী আবাস যোজনা (নগর)-এর আওতায় ব্যাঙ্কঅথবা হাউসিং ফিনান্স কর্পোরেশনগুলি অর্থ জুগিয়ে থাকে সেক্ষেত্রেও উল্লেখযোগ্যসাড়া পাওয়া গেছে। এই প্রকল্পে গত ৮ মাসে প্রায় ৮৭ হাজার আবাসন ঋণ অনুমোদিত হয়েছে।আরও ৪০ হাজারেরও বেশি আবেদনপত্র মঞ্জুরির অপেক্ষায় রয়েছে। ২০২২ সালের মধ্যে অর্থাৎস্বাধীনতার ৭৫তম বার্ষিকী উদযাপনকালের মধ্যে প্রায় ১ কোটি ২০ লক্ষ আবাসন চাহিদাপূরণ করা এবং প্রত্যেককে আবাসন যোগানোই লক্ষ্য। জাতীয় নগর আবাসনতহবিল সংশ্লিষ্ট ক্ষেত্রে প্রয়োজনীয় অর্থের চাহিদা মেটাবে আগামী চার বছরে যাতেপ্রাপকদের সঙ্গে যুক্ত নির্মাণ (বিএলসি), অংশীদারিত্বের ভিত্তিতে সুলভ আবাসন(এএইচপি), ইনসিটু বস্তি উন্নয়ন (আইএসএসআর) এবং ঋণযুক্ত ভর্তুকি প্রকল্পে(সিএলএসএস) প্রভৃতি ক্ষেত্রে যাতে অর্থের জোগান নিয়মিত থাকে সেদিকে লক্ষ্য রাখারজন্যই এই ব্যবস্হা নেওয়া হয়েছে।
‘ভারতীয় শিল্পোদ্যোগ বিকাশ সেবা’ নামে এক ক্যাডারসার্ভিস চালু করার অনুমতি দিল কেন্দ্রীয় মন্ত্রিসভা

কেন্দ্রীয়ক্ষুদ্র, অতিক্ষুদ্র ও মাঝারি শিল্প মন্ত্রকের উন্নয়ন কমিশনারের দপ্তরে ‘ভারতীয়শিল্পোন্নয়ন সেবা’ নামে একটি নতুন ক্যাডার সার্ভিস সৃষ্টি করা হচ্ছে। আজ এখানেপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকেএই মর্মে একটি অনুমোদন দেওয়া হয়। মন্ত্রিসভার প্রয়োজনীয় অনুমতি মিলেছে ‘ক্যাডাররিভিউ’-এর কাজেও। এই নতুন ক্যাডার সার্ভিস চালু করার ফলে দপ্তরের কাঠামোরই শুধুপরিবর্তন ঘটবে না, সেই সঙ্গে দপ্তরের সামগ্রিক কাজকর্ম আরও জোরদার হয়ে উঠবে। এর সুবাদে‘স্টার্ট আপ ইন্ডিয়া’, ‘স্ট্যান্ড আপ ইন্ডিয়া’ এবং ‘মেক ইন ইন্ডিয়া’ কর্মসূচিরলক্ষ্য পূরণের কাজও অনেকটা এগিয়ে যাবে। মন্ত্রিসভার এইসিদ্ধান্তের ফলে সংস্থার সার্বিক ক্ষমতা ও দক্ষতা অনেকাংশে বৃদ্ধি পাবে। সেইসঙ্গে, কারিগরি আধিকারিকদের বিশেষ ক্যাডার সৃষ্টির ফলে ক্ষুদ্র, অতিক্ষুদ্র ওমাঝারি শিল্পোদ্যোগের সার্বিক দক্ষতা ও কার্যক্ষমতাও উল্লেখযোগ্যভাবে বৃদ্ধি পাবে।
প্রধানমন্ত্রী জনগণকে ‘হর ঘর তিরঙ্গা’ আন্দোলন জোরদার করার আহ্বান জানিয়েছেন

নয়াদিল্লি, ২২ জুলাই, ২০২২ প্রধানমন্ত্রী শ্রী নরেন্দ্র মোদী দেশের জনগণকে ‘হর ঘর তিরঙ্গা’ আন্দোলন আরও জোরদার করার আহ্বান জানিয়েছেন। যাঁরা স্বাধীন ভারতবর্ষের পতাকার স্বপ্ন দেখেছিলেন, তিনি তাঁদের সাহস ও শ্রমের কথাও স্মরণ করেন। তিনি আমাদের ত্রিবর্ণ রঞ্জিত পতাকাটির সঙ্গে যুক্ত কমিটির বিস্তারিত বিবরণ সহ ইতিহাসের কিছু আকর্ষণীয় তথ্যও তুলে ধরেন। প্রথম জাতীয় পতাকা উত্তোলন করেছিলেন পণ্ডিত নেহরু। প্রধানমন্ত্রী বলেন, আমাদের ইতিহাসে ২২ জুলাইয়ের বিশেষ গুরুত্ব রয়েছে। ১৯৪৭ সালে আজকের দিনটিতেই জাতীয় পতাকা গৃহীত হয়েছিল। একগুচ্ছ ট্যুইট বার্তায় প্রধানমন্ত্রী বলেন – “এ বছর যখন আমরা ‘আজাদি কা অমৃত মহোৎসব’ পালন করছি, তখন চলুন ‘হর ঘর তিরঙ্গা’ আন্দোলন আরও জোরদার করি। ১৩ থেকে ১৫ আগস্টের মধ্যে আপনার বাড়িতে জাতীয় পতাকা উত্তোলন করুন। এই আন্দোলন জাতীয় পতাকার সঙ্গে আমাদের সম্পর্ককে আরও গভীর করবে।” “আজ ২২ জুলাই। ভারতীয় ইতিহাসে এই দিনটির বিশেষ গুরুত্ব রয়েছে। ১৯৪৭ সালে আজকের দিনে আমাদের জাতীয় পতাকা গৃহীত হয়েছিল। ত্রিবর্ণ রঞ্জিত পতাকার সঙ্গে যুক্ত কমিটি সহ বিভিন্ন গুরুত্বপূর্ণ তথ্য তুলে ধরছি। দেশে প্রথম জাতীয় পতাকা উত্তোলন করেছিলেন পণ্ডিত নেহরু।” “স্বাধীন ভারতবর্ষের পতাকার জন্য যাঁরা স্বপ্ন দেখেছিলেন আজ আমরা তাঁদের অদম্য সাহসিকতা ও পরিশ্রমের কথাও স্মরণ করব। তাঁদের স্বপ্নের ভারত তৈরির জন্য আমরা প্রতিশ্রুতিবদ্ধ।” – নরেন্দ্র মোদী (@narendramodi) জুলাই ২২, ২০২২
বিশ্ব শ্রম সংস্থার দশম সম্মেলন : গৃহীত সিদ্ধান্তকে অনুমোদন দিল কেন্দ্রীয় মন্ত্রিসভা

কেনিয়ার নাইরোবিতে গত ১৫ থেকে ১৯ ডিসেম্বর, ২০১৫-তে অনুষ্ঠিত বিশ্ব শ্রম সংস্থা (ডব্লিউ টি ও)-র মন্ত্রণালয় পর্যায়ের দশম সম্মেলনে ভারতের প্রস্তাব ও সিদ্ধান্তকে কর্মপরবর্তী অনুমোদন দিল কেন্দ্রীয় মন্ত্রিসভা। আজ এখানে প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকে এই বিষয়টিকে সর্বসম্মতভাবে সমর্থন জানানো হয়। নাইরোবি সম্মেলনের ফলাফল ‘নাইরোবি প্যাকেজ’ নামে পরিচিত। ঐ সম্মেলনে অপেক্ষাকৃত স্বল্পোন্নত দেশগুলিতে কৃষি, সুতিবস্ত্র এবং অন্যান্য কয়েকটি ক্ষেত্রের উন্নয়নের ব্যাপারে মন্ত্রণালয় পর্যায়ে বেশ কিছু সিদ্ধান্ত গ্রহণ করা হয়। শুধু তাই নয়, উন্নয়নশীল দেশগুলির জন্য এক বিশেষ রক্ষাকবচ গড়ে তোলারও সিদ্ধান্ত নেওয়া হয় ঐ সম্মেলনে। পরিষেবা ক্ষেত্রে স্বল্পোন্নত দেশগুলি যাতে বিশেষ সুযোগ পেতে পারে সে বিষয়টিও নিশ্চিত করার সিদ্ধান্ত নেওয়া হয় সম্মেলনে আলোচনাক্রমে। বাণিজ্যিক দিক থেকে স্বল্পোন্নত দেশগুলির রপ্তানি বাণিজ্যকে কিভাবে লাভজনক করে তোলা যায় সে সম্পর্কেও আলোচনা হয় নাইরোবি সম্মেলনে। মন্ত্রণালয় পর্যায়ে একটি ঘোষণাও করা হয় সম্মেলনের শেষে। সম্মেলনে ভারতের পক্ষ থেকে মন্ত্রণালয় পর্যায়ে এক গুরুত্বপূর্ণ সিদ্ধান্ত গ্রহণের বিষয়ে সওয়াল করা হয়। উন্নয়নশীল দেশগুলি কৃষিক্ষেত্রে বিশেষ রক্ষাকবচের সুযোগ-সুবিধা যাতে পেতে পারে সেই বিষয়টি নিয়ে সরব হয় ভারত। স্বল্পোন্নত দেশগুলির স্বার্থে সম্মেলনের ফলাফলকে স্বাগত ও সমর্থন জানায় ভারত। বিশেষ বিশেষ ক্ষেত্রগুলিতে ভারত ইতিমধ্যেই স্বল্পোন্নত দেশগুলিকে বেশ কিছু সুযোগ-সুবিধা দিয়েছে।
গুজরাটি নববর্ষে জনগণকে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী গুজরাটি নববর্ষ উপলক্ষে গুজরাটবাসীদের শুভেচ্ছা জানিয়েছেন। এক শুভেচ্ছা বার্তায় প্রধানমন্ত্রী বলেছেন, “গুজরাটের সব মানুষকে নববর্ষের শুভেচ্ছা। আসন্ন বছরটি আপনাদের সকলের যাবতীয় প্রত্যাশা পূরণ করুক। প্রত্যেকেই সুস্থ এবং খুশি থাকুন। সাল মুবারক”।
বিডব্লুএফ বিশ্ব চ্যাম্পিয়ানশীপে পি ভি সিন্ধুর সোনা জয়ে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী, পি ভি সিন্ধুকে বিডব্লুএফ বিশ্ব চ্যাম্পিয়ানশীপে সোনা জেতায় শুভেচ্ছা জানিয়েছেন। প্রধানমন্ত্রী বলেছেন, “ দুর্দান্ত প্রতিভাময়ী পি ভি সিন্ধু ভারতকে আবারও গর্বিত করেছেন। বিডব্লুএফ বিশ্ব চ্যাম্পিয়ানশীপে সোনা জেতায় তাঁকে অনেক অভিনন্দন। যে শ্রম ও অধ্যাবসায়ের সঙ্গে তিনি ব্যাডমিন্টন খেলেন, তা অনুপ্রেরণার যোগ্য। তাঁর এই সাফল্য পরবর্তী প্রজন্মের খেলোয়াড়দের উৎসাহিত করবে। “ /25
ভারতের রপ্তানি-আমদানি ব্যাঙ্কের পুনর্মূলধনের প্রস্তাবে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে বুধবার অনুষ্ঠিত কেন্দ্রীয় মন্ত্রিসভার বৈঠকে ভারতে রপ্তানি-আমদানি ব্যাঙ্কের (এক্সিম ব্যাঙ্ক) পুনর্মূলধনের প্রস্তাবে অনুমতি মিলেছে। কেন্দ্রীয় সরকার পুনর্মূলধনযোগ্য বন্ড বাজারে ছেড়ে ৬ হাজার কোটি টাকা সংগ্রহ করবে। এই টাকা এক্সিম ব্যাঙ্কে পুনর্মূলধন হিসাবে যোগান দেওয়া হবে। দুটি কিস্তিতে ব্যাঙ্কটিকে পুনর্মূলধন যোগানো হবে। ২০১৮-১৯ অর্থবর্ষে দেওয়া হবে ৪ হাজার ৫০০ কোটি টাকা এবং ২০১৯-২০ অর্থবর্ষে দেওয়া হবে দেড় হাজার কোটি টাকা। এছাড়াও, কেন্দ্রীয় মন্ত্রিসভা এক্সিম ব্যাঙ্কের স্বীকৃত মূলধনের পরিমাণ ১০ হাজার কোটি টাকা থেকে বাড়িয়ে ২০ হাজার কোটি টাকা করার প্রস্তাবে সায় দিয়েছে। রাষ্ট্রায়ত্ত ক্ষেত্রের ব্যাঙ্কগুলির পুনর্মূলধনের জন্য যেভাবে বাজারে বন্ড ছাড়া হয়েছিল, ঠিক একই পদ্ধতিতে এক্সিম ব্যাঙ্কের জন্যও পুনর্মূলধনযোগ্য বন্ড বাজারে ছাড়া হবে। মন্ত্রিসভার এই সিদ্ধান্তের ফলে এক্সিম ব্যাঙ্কের মূলধন বৃদ্ধি পাবে এবং ভারতীয় রপ্তানি ক্ষেত্রকে আরও বেশি সহায়তা যোগাতে পারবে। সেই সঙ্গে, ভারতীয় বস্ত্রশিল্পকে সহায়তা, কন্সেশনাল ফিনান্স প্রকল্পের পরিবর্তন সহ নতুন কয়েকটি উদ্যোগে আরও সমন্বয়সাধনের ক্ষেত্রে পুনর্মূলধন যোগানের প্রস্তাব কার্যকর ভূমিকা নেবে।
কোভিড প্রভাবিত ক্ষেত্রগুলির জন্য ঋণ নিশ্চয়তা কর্মসূচি এবং আপৎকালীন ঋণ সহায়তা নিশ্চয়তা কর্মসূচির সম্প্রসারণে মন্ত্রিসভার সায়

কোভিড-১৯ মহামারীর দ্বিতীয় ঢেউ-এর সময় যে বাধা-বিপত্তি সৃষ্টি হয়েছে, স্বাস্থ্য ক্ষেত্রেরও ওপরও তা প্রভাব পড়েছে। এই প্রেক্ষিতে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা স্বাস্থ্য ও চিকিৎসা পরিকাঠামো সম্পর্কিত গ্রিনফিল্ড প্রকল্পগুলির সুবিধার্থে ৫০ হাজার কোটি টাকার ঋণ নিশ্চয়তা তহবিল গঠনে অনুমতি দিয়েছে। মন্ত্রিসভা স্বাস্থ্য পরিষেবার সঙ্গে যুক্ত ক্ষেত্রগুলি সহ অন্যান্য ক্ষেত্র ও ঋণ সহায়তা দাতাদের সুবিধার্থে একটি কর্মসূচি শুরু করার প্রস্তাব অনুমোদন করেছে। উদ্ভূত পরিস্থিতির ওপর নির্ভর করে সঠিক সময়ে এই কর্মসূচির পন্থা-পদ্ধতি চূড়ান্ত করা হবে। এছাড়াও, মন্ত্রিসভা আপৎকালীন ঋণ সহায়তা নিশ্চয়তা কর্মসূচির আওতায় ১ লক্ষ ৫০ হাজার কোটি টাকার অতিরিক্ত তহবিল গঠনের প্রস্তাবও মঞ্জুর করেছে। উদ্দেশ্য : কোভিড প্রভাবিত ক্ষেত্রগুলির জন্য ঋণ সহায়তা নিশ্চয়তা কর্মসূচি (এলজিএসসিএএস) – এই কর্মসূচির মাধ্যমে ২০২২ সালের ৩১ মার্চ পর্যন্ত যে সমস্ত ঋণ সহায়তা মঞ্জুর করা হবে অথবা ৫০ হাজার কোটি টাকার তহবিলের অর্থ ঋণ হিসাবে শেষ না হওয়া পর্যন্ত সুবিধা পাওয়া যাবে। আপৎকালীন ঋণ সহায়তা নিশ্চয়তা কর্মসূচি (ইসিএলজিএস) : এটি একটি চালু প্রকল্প। আগামী ৩০ সেপ্টেম্বর পর্যন্ত যে সমস্ত ঋণ সহায়তা মঞ্জুর করা হবে, সেক্ষেত্রে এই কর্মসূচির সুবিধা মিলবে। অথবা, কর্মসূচির আওতায় ৪ লক্ষ ৫০ হাজার কোটি টাকার যে তহবিল গঠন করা হয়েছে, তা শেষ না হওয়া পর্যন্ত সুবিধা পাওয়া যাবে। প্রভাব : কোভিড-১৯ দ্বিতীয় ঢেউ-এর সময় স্বাস্থ্য পরিকাঠামো ক্ষেত্রে যে ঘাটতি দেখা গেছে, তা পূরণের লক্ষ্যেই কোভিড প্রভাবিত ক্ষেত্রগুলির জন্য ঋণ সহায়তা নিশ্চয়তা কর্মসূচি চালু করা হয়েছে। এই কর্মসূচির উদ্দেশ্য হ’ল – ঋণ সুবিধা গ্রহণে আংশিক ঝুঁকি দূর করা এবং স্বল্প সুদের হারে ব্যাঙ্ক ঋণ সহায়তা। কোভিড-১৯ দ্বিতীয় ঢেউ-এর সময় যে বাধা-বিপত্তি দেখা দিয়েছে, তার প্রেক্ষিতে আপৎকালীন ঋণ সহায়তা নিশ্চয়তা কর্মসূচি গ্রহণ করা হয়েছে। মহামারীর দ্বিতীয় ঢেউ-এর সময় অর্থনীতির বিভিন্ন ক্ষেত্রে প্রতিকূল পরিস্থিতি মোকাবিলায় আপৎকালীন ঋণ সহায়তা নিশ্চয়তা কর্মসূচি গ্রহণ করা হয়েছে। এই কর্মসূচির আওতায় স্বল্প সুদের হারে ঋণ দাতা প্রতিষ্ঠানগুলিকে দেড় লক্ষ কোটি টাকা পর্যন্ত ঋণ দানে উৎসাহ দেওয়া হচ্ছে। এর ফলে, ব্যবসায়িক প্রতিষ্ঠানগুলি ঋণ সংগ্রহ করে তাদের কাজকর্ম অব্যাহত রাখতে পারবে। এছাড়াও, ক্ষুদ্র ও মাঝারি শিল্প সংস্থাগুলি এই কর্মসূচির মাধ্যমে আর্থিক সহায়তা পেয়ে পুনরুজ্জীবন ঘটাতে পারবে। ফলস্বরূপ, অর্থনীতিতে ইতিবাচক প্রভাব পড়বে।
ফিডে অনলাইন দাবা অলিম্পিয়াডে বিজয়ীদের প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী ফিডে অনলাইন দাবা অলিম্পিয়াডে বিজয়ী দাবা খেলোয়াড়দের অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “ফিডে অনলাইন দাবা অলিম্পিয়াডে আমাদের বিজয়ী দাবাড়ুদের অভিনন্দন জানাই। তাঁদের কঠোর পরিশ্রম ও অধ্যবসায় প্রশংসার যোগ্য। তাঁদের সাফল্য অন্য দাবা খেলোয়াড়দের অনুপ্রাণিত করবে। আমি রুশ দলকেও এই সঙ্গে অভিনন্দন জানাই”।
ভারত ও ব্রাজিলের স্বাস্থ্য ও ওষুধ ক্ষেত্রে সহযোগিতার লক্ষ্যে সমঝোতাপত্র স্বাক্ষরে মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত ও ব্রাজিলের মধ্যে স্বাস্থ্য ও ওষুধ শিল্প ক্ষেত্রে সহযোগিতার লক্ষ্যে সমঝোতাপত্র বা মউ স্বাক্ষরের প্রস্তাব অনুমোদিত হয়েছে। চলতি মাসেই দুই দেশের মধ্যে এই মউ স্বাক্ষর হবে বলে আশা করা হচ্ছে। এই মউ স্বাক্ষরের ফলে স্বাস্থ্য ক্ষেত্রে প্রযুক্তিগত উন্নয়নের পাশাপাশি, গবেষণাধর্মী কাজকর্মের ব্যাপারে দুই দেশের মধ্যে যৌথ উদ্যোগ গ্রহণের পরিকল্পনাগুলি উৎসাহিত হবে। এছাড়াও, দুই দেশের সাধারণ মানুষের স্বাস্থ্যগত উন্নতিতে এই মউ গুরুত্বপূর্ণ ভূমিকা পালন করবে। দ্বিপাক্ষিক সম্পর্ক মজবুত করতে এই মউ কার্যকর হবে বলেও মনে করা হচ্ছে।
প্রধানমন্ত্রী আফগান রাষ্ট্রপতি ডঃ আশরফ গনি’কে তুষার ঝড়ে জীবনহানির জন্য শোক প্রকাশ করে চিঠি লিখলেন

নয়াদিল্লি, ০২ মার্চ, ২০১৫ প্রধানমন্ত্রী শ্রী নরেন্দ্র মোদী আফগানিস্তানের রাষ্ট্রপতি ডঃ আশরফ গনির কাছে সেদেশের বিভিন্ন প্রান্তে তুষার ঝড়ের ফলে জীবনহানি হওয়ায় শোক প্রকাশ করেন। প্রধানমন্ত্রী বলেন, ” তুষার ঝড়ে আফগানিস্তানের বিভিন্ন প্রান্তে জীবনহানি হওয়ায় আমি গভীরভাবে শোকাহত হয়েছি। এই দুঃখজনক ঘটনাটি আমাদের আরও স্পর্শ করে কারণ ভারত ও আফগানিস্তানের মানুষজনের মধ্যে প্রীতি ও বন্ধুত্বের বিশেষ বন্ধন রয়েছে। আমি আপনাকে, শোকাহত পরিবারগুলি ও সমাজ এবং আফগানিস্তানের বাসিন্দাদের প্রতি ভারতীয়দের হৃদয়মিশ্রিত সমবেদনা জানাই। এটি নিশ্চিত জানবেন যে, তাঁরা আমাদের প্রার্থনা ও চিন্তাভাবনায় রয়েছেন। আপনার নেতৃত্ব ও আফগানিস্তানবাসীদের এই বিপর্যয় মোকাবিলা ক্ষমতার ওপর আমার গভীর আস্থা রয়েছে। আমরা আপনাদের প্রয়োজন মতো ত্রাণ ও উদ্ধারের কাজে যে কোনভাবে সাহায্য করতে প্রস্তুত এবং মানুষজনকে পুনরায় জীবন গড়তে সাহায্য করতে ইচ্ছুক। আমি আমার রাষ্ট্রদূতকে বলেছি আপনাদের কি রকম সাহায্য প্রয়োজন সে বিষয়ে আপনার পরামর্শ গ্রহণ করতে”।
প্রধানমন্ত্রী আগামীকাল আগ্রায় সফর করবেন এবং ২৯৮০ কোটি টাকা মূল্যের একাধিক প্রকল্পের উদ্বোধন করবেন

প্রধানমন্ত্রী শ্রী নরেন্দ্র মোদী আগামীকাল (৯ জানুয়ারি) উত্তরপ্রদেশের আগ্রায় সফর করবেন। সেখানে গঙ্গাজল প্রকল্প সহ একাধিক উন্নয়নমূলক প্রকল্পের উদ্বোধন করবেন তিনি। আগ্রা স্মার্ট সিটির সুসংবদ্ধ কমান্ড ও কন্ট্রোল সেন্টারের ভিত্তিপ্রস্তর স্হাপন, এসএন মেডিকেল কলেজের উন্নয়ন ইত্যাদিও তাঁর সফরসূচির মধ্যে রয়েছে। গঙ্গাজল কর্মসূচিটি জন্য ২৮৮০ কোটি টাকার প্রকল্প তহবিল ধার্য হয়েছে। এই প্রকল্প আগ্রার জল সরবরাহ ব্যবস্হাকে আরো ভালো ও সুনিশ্চিত করে তুলবে। এরফলে শহরের বাসিন্দা ও পর্যটকরাও উপকৃত হবেন। আগ্রার এসএন মেডিকেল কলেজে উন্নয়নমূলক কাজের জন্য ২০০ কোটি টাকার প্রকল্প তহবিল ব্যয় করা হবে। এরমধ্যে মহিলাদের জন্য এই হাসপাতালের মধ্যে একটি ১০০ শয্যার মাতৃত্বকালীন বিভাগ স্হাপন করা হবে। এই কাজ সমাজের দুস্হ শ্রেণীর মহিলাদের ভালো স্বাস্হ্য পরিষেবা ও মাতৃত্বকালীন সেবা-শুশ্রুষা প্রদান করতে সাহায্য করবে। আগ্রা স্মার্ট সিটির সুসংবদ্ধ কমান্ড ও কন্ট্রোল সেন্টার নির্মাণের জন্য ২৮৫ কোটি টাকা ব্যয় করা হবে। এটি আগ্রাকে একটি আধুনিক বিশ্বমানের স্মার্ট সিটি হিসাবে গড়ে তুলতে, প্রথম সারির পর্যটন গন্তব্যস্হল হিসাবে নিজের স্হান বজায় রাখতে সাহায্য করবে। প্রধানমন্ত্রী আগ্রার কোঠি মীনা বাজারে একটি জনসভায় ভাষণও দেবেন। এই নিয়ে প্রধানমন্ত্রী আগ্রায় দ্বিতীয়বার সফর করবেন। ইতিপূর্বে ২০ নভেম্বর ২০১৬ তারিখে প্রধানমন্ত্রী আগ্রা সফরকালে তিনি প্রধানমন্ত্রী আবাস যোজনা (গ্রামীণ)-এর সূচনা করেছিলেন। এই প্রকল্পের আওতায় আজ পর্যন্ত ৬৫ লক্ষ আবাসন নির্মিত হয়েছে, যার মধ্যে ৯.২ লক্ষ আবাসন উত্তরপ্রদেশে হয়েছে। তিনি সেইসময় রেল পরিকাঠামো ও কিছু আঞ্চলিক পরিষেবার উদ্বোধনও করেছিলেন। /
প্রধানমন্ত্রী সংশ্লিষ্ট মন্ত্রকগুলির সঙ্গে কোভিড-১৯ ভাইরাস জনিত পরিস্হিতি পর্যালোচনা করলেন

প্রধানমন্ত্রী শ্রী নরেন্দ্র মোদী শনিবার এক বৈঠকে নোভেল করোনা ভাইরাস (কোভিড-১৯) জনিত উদ্ভুত পরিস্হিতির প্রেক্ষিতে বিভিন্ন মন্ত্রকের পক্ষ থেকে গৃহীত পদক্ষেপগুলি পর্যালোচনা করেছেন। বৈঠকে স্বাস্হ্য ও পরিবার কল্যাণ মন্ত্রী ডঃ হর্ষ বর্ধন, বিদেশমন্ত্রী ডঃ এস জয়শঙ্কর, স্বাস্হ্য ও পরিবার কল্যাণ প্রতিমন্ত্রী শ্রী অশ্বিনী কুমার চৌবে, ক্যাবিনেট সচিব শ্রী রাজীব গৌবা, নীতি আয়োগের সদস্য ডঃ বিনোদ কে পল, চিফ অফ ডিফেন্স স্টাফ জেনারেল বিপিন রাওয়াত সহ স্বাস্হ্য, ওষুধ(ফার্মা), অসামরিক বিমান পরিবহন, বিদেশ, স্বাস্হ্য গবেষণা, স্বরাষ্ট্র, জাহাজ চলাচল ও অন্যান্য দপ্তরের সচিব এবং আধিকারিকরা উপস্হিত ছিলেন। কোভিড-১৯ সংক্রান্ত পরিস্হিতি মোকাবিলায় স্বাস্হ্য ও পরিবার কল্যাণ সচিব তাঁর মন্ত্রক সহ অন্যান্য মন্ত্রকের গৃহীত পদক্ষেপগুলি সম্পর্কে বৈঠকে বিস্তারিত খতিয়ান পেশ করেন। স্বাস্হ্য ও পরিবার কল্যাণ সচিব দেশে প্রবেশ স্হল, পরীক্ষাগারগুলিকে সহায়তা, হাসপাতালগুলির পর্যাপ্ত প্রস্তুতি ও ঝুঁকি হ্রাস সংক্রান্ত বিষয়ে নজরদারি আরও জোরদার করার ওপর গুরুত্ব দেন। ওষুধ (ফার্মাসিউটিক্যাল) দপ্তরের সচিব দেশে প্রয়োজনীয় ওষুধপত্র ও ওষুধ তৈরির অন্যান্য উপাদানের পর্যাপ্ত যোগান সম্পর্কে বৈঠকে বিশদভাবে জানান। বৈঠকে বিমান বন্দর, সমুদ্র বন্দর, স্হল সীমান্ত চৌকি ও সর্বজনীন স্তরে নিয়মানুযায়ী নিরবচ্ছিন্ন নজরদারির প্রয়োজনীয়তার প্রসঙ্গও উল্লেখ করা হয়। এই ভাইরাসে আক্রান্ত ব্যক্তিদের পৃথক রাখার জন্য হাসপাতালগুলিতে পর্যাপ্ত সংখ্যায় শয্যার কথাও বলা হয়। স্বাস্হ্য ও পরিবার কল্যাণ মন্ত্রী ডঃ হর্ষ বর্ধন সময়মতো ব্যবস্হা গ্রহণের জন্য রাজ্যগুলির সঙ্গে কার্যকর সমন্বয় বজায় রাখার ওপর গুরুত্ব দেন। নীতি আয়োগের সদস্য ডঃ বিনোদ কে পল হাসপাতালগুলির চিকিৎসা সংক্রান্ত যাবতীয় ব্যবস্হা আরও বাড়ানোর ওপর জোর দেন। বৈঠকে ইরান থেকে ভারতীয়দের উদ্ধারের প্রসঙ্গটিও তোলা হয়। এই ভাইরাসের সংক্রমণ মোকাবিলায় সমস্ত দপ্তরের পক্ষ থেকে এ পর্যন্ত গৃহীত পদক্ষেপগুলির প্রশংসা করে প্রধানমন্ত্রী বলেন, পরিস্হিতির ওপর নজর রেখে ভারতকে সবদিক থেকে প্রস্তুত থাকতে হবে। তিনি বলেন, সমস্ত দপ্তরকে সমন্বয় বজায় রেখে কাজ করতে হবে এবং এই ভাইরাস সম্পর্কে সর্বজনীন স্তরে সচেতনতা গড়ে তোলার উদ্যোগ নিতে হবে যাতে আগাম সতর্কতা অবলম্বন করা যায়। কোভিড-১৯ ভাইরাসের মোকাবিলায় সেরা পন্হা-পদ্ধতিগুলি চিহ্নিত করার জন্য আধিকারিকদের ভূমিকার প্রশংসা করে প্রধানমন্ত্রী এগুলির কার্যকর প্রয়োগ করার ওপর গুরুত্ব দেন। তিনি আরও বলেন, বিশেষজ্ঞদের মতামত অনুযায়ী সাধারণ মানুষকে যতটা সম্ভব বড় ধরনের সমাবেশ এড়িয়ে চলার জন্য সচেতন করে তুলতে হবে, সেইসঙ্গে কি করণীয় এবং কি করণীয় নয় সে ব্যাপারেও মানুষকে অবগত করতে হবে। আক্রান্ত ব্যক্তিদের পৃথক রাখার জন্য অবিলম্বে পর্যাপ্ত ব্যবস্হা গ্রহণের নির্দেশ দিয়ে প্রধানমন্ত্রী এই ভাইরাস ছড়িয়ে পড়া ঠেকাতে যাবতীয় ব্যবস্হা গ্রহণের কথা বলেন। ইরান থেকে ভারতীয়দের উদ্ধার ও দ্রুত স্বাস্হ্য পরীক্ষার জন্য প্রয়োজনীয় পরিকল্পনা গ্রহণের ব্যাপারে তিনি আধিকারিকদের নির্দেশ দেন। জনস্বাস্হ্যের দিক থেকে এই ভাইরাস জনিত সংক্রমণ মোকাবিলার জন্য আগাম পর্যাপ্ত পরিকল্পনা ও সময়ানুগ ব্যবস্হা গ্রহণের ওপরও প্রধানমন্ত্রী জোর দেন।
প্রধানমন্ত্রী গরীব কল্যাণ অন্ন যোজনার তৃতীয় পর্যায়ে জাতীয় খাদ্য সুরক্ষা আইনের সুফলভোগীদের জন্য আরও দু’মাস (মে ও জুন) অতিরিক্ত খাদ্যশস্য বন্টনে কেন্দ্রীয় মন্ত্রিসভার সায়

প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা নিম্নলিখিত বিষয়ে কর্মপরবর্তী অনুমোদন দিয়েছে : ১) প্রধানমন্ত্রী গরীব কল্যাণ অন্ন যোজনার তৃতীয় পর্যায়ে আরও দু’মাস অর্থাৎ, মে ও জুন মাসে অতিরিক্ত খাদ্যশস্য বরাদ্দ অনুমোদন মিলেছে। কর্মসূচির আওতায় জাতীয় খাদ্য সুরক্ষা আইনের প্রায় ৭৯ কোটি ৫৮ লক্ষ সুফলভোগীকে প্রতি মাসে ব্যক্তিপিছু ৫ কেজি করে খাদ্যশস্য দেওয়া হবে। এছাড়াও, প্রত্যক্ষ সুবিধা হস্তান্তর ব্যবস্থার আওতায় যাঁরা রয়েছেন, তাঁরাও এই কর্মসূচির সুবিধা পাবেন। ২) জাতীয় খাদ্য সুরক্ষা আইনের বর্তমান বরাদ্দের আনুপাতিক হারের ভিত্তিতে কেন্দ্রীয় খাদ্য ও গণবন্টন দপ্তর রাজ্য ও কেন্দ্রশাসিত অঞ্চলগুলির জন্য গম / চাল বরাদ্দের বিষয়টি স্থির করবে। রাজ্য ও কেন্দ্রশাসিত অঞ্চলগুলিকে ওই কর্মসূচির আওতায় খাদ্যশস্য বরাদ্দের সময় আংশিক লকডাউনের বিষয়টিকে বিবেচনায় রেখে খাদ্য ও গণবন্টন দপ্তর নির্দিষ্ট ওই দুই মাসে প্রয়োজনীয় খাদ্যশস্য সংগ্রহ করে তা বন্টন করবে। সুফলভোগীদের খাদ্যশস্য বন্টনের সময় আসন্ন বর্ষার মরশুম, সম্ভাব্য ঘূর্নিঝড়, সরবরাহ প্রক্রিয়া এবং কোভিড সম্পর্কিত বাধা-বিপত্তির বিষয়গুলি বিবেচনায় রাখা হবে। ৩) আলোচ্য মাসে অতিরিক্ত খাদ্যশস্য বন্টনের পরিমাণ ধরা হয়েছে ৮০ লক্ষ মেট্রিক টন। সুনির্দিষ্ট গণবন্টন ব্যবস্থার আওতায় বর্তমানে প্রায় ৭৯ কোটি ৮৮ লক্ষ সুফলভোগীকে ব্যক্তিপিছু মাসে ৫ কেজি করে বিনামূল্যে খাদ্যশস্য দেওয়া হয়ে থাকে। প্রধানমন্ত্রী গরীব কল্যাণ যোজনার তৃতীয় পর্যায়ে মে ও জুন মাসেও বিনামূল্যে খাদ্যশস্য পাওয়ার সুবিধা মিলবে। এই খাদ্যশস্য সরবরাহে ভর্তুকিবাবদ সরকারের খরচ ধরা হয়েছে ২৫,৩৩২ কোটি ৯২ লক্ষ টাকা। এছাড়াও, চাল সংগ্রহ খাতে প্রতি মেট্রিক টনে সরকারের খরচ পড়বে ৩৬,৭৮৯ টাকা এবং গম সংগ্রহ খাতে প্রতি মেট্রিক টনে খরচ পড়বে ২৫,৭৩১ টাকা। মন্ত্রিসভার এই সিদ্ধান্তের ফলে করোনা মহামারীর দরুণ অর্থ ব্যবস্থায় যে বিপত্তি দেখা দিয়েছে তার ফলে দরিদ্র মানুষের সমস্যা কিছুটা লাঘব হবে। এমনকি আগামী দু’মাস আর্থিক দুরবস্থার দরুণ খাদ্যশস্যের অভাবে কোনও দরিদ্র মানুষ যাতে অভুক্ত না থাকেন তা দূর করা সুনিশ্চিত হবে।